MARIJAMPOLĖS SAVIVALDYBĖS TARYBA

SPRENDIMAS

DĖL LAIKINŲ PREKYBOS (PASLAUGŲ) PASKIRTIES STATINIŲ ĮRENGIMO IR EKSPLOATAVIMO KONKURSO ORGANIZAVIMO TVARKOS PATVIRTINIMO

2020 m. liepos 31 d. Nr. 1-229

Marijampolė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir Sutikimų statyti laikinuosius ir nesudėtinguosius statinius valstybinėje žemėje, kurioje nesuformuoti žemės sklypai, išdavimo taisyklių, patvirtintų Nacionalinės žemės tarnybos prie Žemės ūkio ministerijos direktoriaus 2018 m. gegužės 16 d. įsakymu Nr. 1P-238-(1.3 E.) „Dėl sutikimų statyti laikinuosius ir nesudėtinguosius statinius valstybinėje žemėje, kurioje nesuformuoti žemės sklypai, išdavimo taisyklių patvirtinimo“, 6.2 punktu, Marijampolės savivaldybės taryba n u s p r e n d ž i a:

1.	Patvirtinti Laikinų prekybos (paslaugų) paskirties statinių įrengimo ir eksploatavimo konkursų organizavimo tvarką (pridedama).

2.	Įpareigoti Marijampolės savivaldybės administracijos direktorių per dvi savaites nuo šio sprendimo įsigaliojimo dienos patvirtinti paraiškos dalyvauti laikino prekybos (paslaugų) paskirties statinio konkurse formą;

3.	Įgalioti Marijampolės savivaldybės administracijos direktorių sudaryti ir pasirašyti laikinų prekybos (paslaugų) paskirties statinių įrengimo ir eksploatavimo sutartis su konkursų laimėtojais.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Povilas Isoda

PATVIRTINTA

Marijampolės savivaldybės tarybos

2020 m. liepos 31 d. sprendimu Nr. 1-229

LAIKINŲ PREKYBOS (PASLAUGŲ) PASKIRTIES STATINIŲ ĮRENGIMO IR EKSPLOATAVIMO KONKURSŲ ORGANIZAVIMO TVARKA

I SKYRIUS

BENDROSIOS NUOSTATOS

1.	Laikinų prekybos (paslaugų) paskirties statinių įrengimo ir eksploatavimo konkursų organizavimo tvarka (toliau - Tvarka) nustato laikinų nesudėtingų statinių įrengimo ir eksploatavimo konkursų (toliau – Konkursas) organizavimo ir vykdymo tvarką bei sąlygas Marijampolės savivaldybės teritorijoje esančioje valstybinėje žemėje, kurioje nesuformuoti žemės sklypai.

2.	Konkurso tikslas – parinkti ekonomiškai naudingiausią pasiūlymą sudarant vienodas sąlygas asmenims įsirengti ir eksploatuoti laikinus prekybos (paslaugų) paskirties statinius Marijampolės savivaldybės teritorijoje esančioje valstybinėje žemėje, kurioje nesuformuoti žemės sklypai.

3.	Konkurso organizatorė yra Marijampolės savivaldybės administracija (toliau – Savivaldybės administracija).

4.	Konkursą vykdo Administracijos direktoriaus įsakymu sudaryta Laikinų prekybos (paslaugų) paskirties statinių įrengimo ir eksploatavimo konkursų organizavimo komisija (toliau – Komisija). Organizacinį darbą (susirašinėjimą su konkurso dalyviais, informacijos parengimą ir kt.) atlieka Architektūros ir teritorijų planavimo skyrius.

5.	Konkursai yra atviri, juose gali dalyvauti fiziniai ir juridiniai asmenys, įregistravę savo veiklą Lietuvos Respublikos teisės aktų nustatyta tvarka.

6.	Konkurso pagrindinis vertinimo kriterijus – didžiausias siūlomas finansinis įnašas.

7.	Sąvokos:

7.1.	Laikinas prekybos (paslaugų) paskirties statinys – nesudėtingasis prekybos (skirti mažmeninei prekybai) paslaugų ir (ar) maitinimo paskirties statinys (kioskas, paviljonas, operatorinė, stoginė, palapinė, lauko kavinė ar kita), kurį leidžiama statyti numatant naudoti ribotą terminą;

7.2.	Nesudėtingasis statinys – paprastų konstrukcijų pastatas, kurio aukštis yra iki 8,5 m, o plotas iki 80 kvadratinių metrų.

8.	Laikinojo statinio naudojimo terminas gali būti pratęstas.

9.	Laikinas statinys ir nuosavybės teisės į jį Lietuvos Respublikos nekilnojamojo turto registre neregistruojami.

II SKYRIUS

KONKURSO ORGANIZAVIMAS

10.	Konkursą ir jo sąlygas skelbia Komisija po to, kai Laikinų prekybos (paslaugų) paskirties statinių išdėstymo planus suderina su Nacionalinės žemės tarnybos teritoriniu skyriumi.

11.	Laikinų prekybos (paslaugų) paskirties statinių išdėstymo planus rengia Architektūros ir teritorijų planavimo skyrius, tvirtina Savivaldybės administracijos direktorius.

12.	Laikinų prekybos (paslaugų) paskirties statinių išdėstymo planas turi būti parengtas masteliu 1:500 – 1:1000, naudojant topografinį planą arba naujausią ortografinį žemėlapį, naujausius Lietuvos Respublikos nekilnojamojo turto kadastro žemėlapio duomenis. Plane turi būti pažymėtos Lietuvos Respublikos nekilnojamojo turto registre įregistruotų žemės sklypų ir esamų statinių ribos, planuojamo statyti nesudėtingo statinio pavadinimas, vieta, pagrindiniai matmenys ir aukščiai, planuojamos naudoti valstybinės žemės plotas ir ribos.

13.	Konkursas skelbiamas ne mažiau kaip du kartus su ne trumpesne kaip 5 kalendorinių dienų pertrauka vietinėje spaudoje ir Savivaldybės interneto svetainėje www.marijampole.lt.

14.	Konkurso skelbimo tekstą, dalyvių pateikiamus dokumentus nustato Komisija.

15.	Visais atvejais Konkurso skelbime turi būti pateikta:

15.1.	trumpa informacija apie organizuojamo Konkurso sąlygas (pasiūlymų atrankos kriterijai, sutarties galiojimo laikotarpis ir kt. informacija);

15.2.	paraiškų ir kitų dokumentų dalyvauti konkurse pateikimo terminas;

15.3.	paraiškų ir kitų dokumentų pateikimo vieta, adresas, už Konkurso dokumentų priėmimą atsakingo asmens telefono numeris, el. pašto adresas ir darbo laikas;

15.4.	būsimo komisijos posėdžio, kuriame bus atplėšiami vokai, data, vieta (kabinetas) ir laikas;

15.5.	kita informacija, kurią nusprendžia skelbti Komisija.

III SKYRIUS

KONKURSO DALYVIŲ KVALIFIKACIJOS REIKALAVIMAI,

PARAIŠKŲ IR KITŲ DOKUMENTŲ PATEIKIMAS BEI TVARKYMAS

16.	Konkurso dalyviai turi atitikti šiuos kvalifikacijos reikalavimus:

16.1.	įvykdęs įsipareigojimus, susijusius su socialinio draudimo įmokų mokėjimu;

16.2.	įvykdęs įsipareigojimus, susijusius su mokesčių mokėjimu, kuriuos administruoja Valstybinė mokesčių inspekcija;

16.3.	dalyvio (juridinio asmens) atžvilgiu nėra pradėta bankroto, reorganizavimo, restruktūrizavimo ir (ar) likvidavimo procedūra.

17.	Konkurso dalyvis laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip 50 eurų.

18.	Susipažinti su Konkurso sąlygomis dalyviai gali Savivaldybės administracijos Architektūros ir teritorijų planavimo skyriuje arba Savivaldybės interneto svetainėje www.marijampole.lt.

19.	Asmenys, susipažinę su Konkurso sąlygomis ir norintys jame dalyvauti, Konkurso skelbime nurodyta tvarka ir terminais pateikia dokumentus Savivaldybės administracijos Architektūros ir teritorijų planavimo skyriui užklijuotame ir užantspauduotame voke arba pasirašytame klijavimo vietoje su užrašu „Laikinų prekybos (paslaugų) paskirties statinių įrengimo ir eksploatavimo konkursų organizavimo komisijai“ ir pageidaujama prekybos ar paslaugų teikimo vieta.

20.	Voke pateikiami šie dokumentai:

20.1.	lietuvių kalba užpildyta nustatytos formos paraiška, kurioje nurodomas siūlomas finansinis įnašas, patvirtinta atrankos dalyvio ar jo įgalioto asmens parašu. Paraiškos forma tvirtinama Administracijos direktoriaus įsakymu;

20.2.	vykdomos veiklos, numatomų teikti paslaugų apibūdinimą (laisvos formos).

21.	Savivaldybės administracijos Architektūros ir teritorijų planavimo skyriuje registruojant pateiktą užklijuotą ir užantspauduotą arba pasirašytą klijavimo vietoje voką su 20 punkte nurodytais dokumentais ant jo užrašomas registravimo numeris bei tikslus priėmimo laikas. Pažeisti vokai nepriimami.

22.	Konkurso dalyviams, pateikus dokumentus užklijuotame ir užantspauduotame voke arba pasirašytame klijavimo vietoje su užrašu „Laikinų prekybos (paslaugų) paskirties statinių įrengimo ir eksploatavimo konkursų organizavimo komisijai“, Savivaldybės administracijos darbuotojas, priėmęs voką, pasirašytinai supažindina asmenį su asmens duomenų, reikalingų konkurso tinkamam įgyvendinimui, rinkimo ir kaupimo tvarka.

23.	Savivaldybės administracija pati gauna duomenis iš:

23.1.	Valstybinio socialinio draudimo fondo valdybos apie dalyvio atsiskaitymą su socialinio draudimo fondu;

23.2.	Valstybinės mokesčių inspekcijos apie dalyvio atsiskaitymą su valstybės ir/ar savivaldybių biudžetais, pinigų fondais;

23.3.	valstybės įmonės Registrų centro apie tai, kad Konkurso dalyvis nėra bankrutavęs, likviduojamas, nėra su kreditoriais sudaręs taikos sutarties, sustabdęs ar apribojęs savo veiklos, jam nėra iškelta bankroto byla arba nėra vykdomas bankroto procesas ne teismo tvarka, taip pat nėra siekiama priverstinio likvidavimo procedūros ar susitarimo su kreditoriais, arba laisvos formos konkurso dalyvio raštišką patvirtinimą (deklaraciją), kad jis atitinka šiame punkte nurodytą kvalifikacijos reikalavimą.

24.	Neįvykdžius ar netinkamai įvykdžius nors vieną iš 16 ir 20 punktuose nustatytų reikalavimų, paraiška nebus nagrinėjama.

25.	Konkursui pateikti dokumentai konkurso dalyviui negrąžinami. Konkurso dalyvių išlaidos, patirtos rengiant ir pateikiant paraišką, yra neatlyginamos. Komisija saugo visus dalyvių pateiktus dokumentus sutarties laikotarpiu ir 1 metus pasibaigus galioti Sutarčiai.

26.	Konkurso organizavimo ir vykdymo metu gauta informacija, kol neparinktas laimėtojas, yra konfidenciali ir tretiesiems asmenims neteikiama, išskyrus įstatymų nustatytus atvejus.

IV SKYRIUS

PARAIŠKŲ IR KITŲ DOKUMENTŲ TIKRINIMAS, VERTINIMAS IR LAIMĖTOJŲ NUSTATYMAS

27.	Pasibaigus paraiškų ir kitų dokumentų dalyvauti Konkurse pateikimo terminui, pateikti ir užregistruoti vokai atplėšiami Komisijos posėdyje. Posėdis suorganizuojamas ne vėliau kaip per 2 darbo dienas nuo pasiūlymų pateikimo termino pabaigos. Komisijos posėdyje atrankos dalyviai nedalyvauja.

28.	Komisija:

28.1.	atplėšia pateiktus vokus ir patikrina Konkurso dalyvių pateiktus dokumentus;

28.2.	atmeta paraišką, jeigu pateikti ne visi 20 punkte nurodyti dokumentai;

28.3.	išnagrinėja dalyvių pateiktus dokumentus ir pagal didžiausią siūlomą įnašą nustato laimėtoją.

29.	Komisijos posėdis įforminamas surašant protokolą, kuriame turi būti nurodomas dalyvių skaičius, siūlomi finansiniai įnašai, laimėtojas ir kita posėdžio informacija. Protokolą pasirašo Komisijos pirmininkas ir visi dalyvaujantys komisijos nariai.

30.	Konkursą laimi asmuo, atitinkantis konkurso sąlygas ir paraiškoje nurodęs didžiausią siūlomą finansinį įnašą.

31.	Jeigu tokią pačią sumą (didžiausią) pasiūlo keli dalyviai, laimėtoju pripažįstamas Konkurso dalyvis, kuris konkursinį pasiūlymą pateikė pirmas (pagal ant voko užrašyto konkurso dalyvio registravimo numerį ir tikslų dokumentų priėmimo laiką).

32.	Konkurso laimėtoju gali tapti ir vienintelis konkurse dalyvaujantis dalyvis, jei jo paraiška ir pateikti dokumentai atitinka visus reikalavimus.

33.	Komisijos sprendimas apie nustatytą laimėtoją – ne vėliau kaip per 2 darbo dienas po Komisijos posėdžio elektroniniu paštu išsiunčiamas visiems atrankos dalyviams jų nurodytu el. pašto adresu ir paskelbiamas Savivaldybės interneto svetainėje www.marijampole.lt.

34.	Konkurso dalyviai, nesutinkantys su Konkurso rezultatais, turi teisę per 5 darbo dienas nuo pranešimo apie konkurso rezultatus gavimo dienos, Komisijai pateikti raštišką pretenziją. Pretenzija išnagrinėjama ir atsakymas pateikiamas pareiškėjui ne vėliau kaip per 2 darbo dienas tokia forma, kokia buvo gauta pretenzija.

35.	Konkurso rezultatai komisijos teikimu tvirtinami Savivaldybės administracijos direktoriaus įsakymu.

36.	Negavus nė vienos paraiškos arba atmetus visas pateiktas paraiškas kaip neatitinkančias reikalavimų, Konkurso procedūros vykdomos iš naujo arba atidedamos Komisijos sprendimu.

V SKYRIUS

SUTARTIES PASIRAŠYMAS SU KONKURSO LAIMĖTOJU

37.	Administracijos direktoriaus įsakymu patvirtinus Konkurso rezultatus, sutartis (priedas) su konkurso laimėtoju laikinam prekybos (paslaugų) paskirties statiniui įrengti ir eksploatuoti turi būti pasirašyta ne vėliau kaip per 10 darbo dienų nuo laimėtojo nustatymo dienos.

38.	Sutartis tarp Savivaldybės administracijos direktoriaus ir konkurso laimėtojo sudaroma pagal pridedamą sutarties projektą, remiantis Konkurso laimėtojo pateiktos paraiškos ir asmens dokumento duomenimis.

39.	Sudarant sutartį, Administracija renka, tvarko ir kaupia asmens duomenis vadovaudamasi 2016 m. balandžio 27 d. Europos Parlamento ir Tarybos reglamentui (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) 6 straipsnio 1 dalies b punkto nuostatomis.

40.	Jeigu per 10 darbo dienų po Komisijos sprendimo dėl konkurso laimėtojo, Konkurso laimėtojas nepasirašo sutarties (po vokų atplėšimo nusprendžia atsiimti savo konkursinį pasiūlymą, vengia arba atsisako pasirašyti sutartį pagal Konkurso sąlygas), Komisija turi teisę siūlyti sudaryti sutartį antram pagal finansinį įnašą Konkurso dalyviui arba, tokio nesant, skelbti naują Konkursą.

41.	Savivaldybės administracijos ir atrankos dalyvių ginčai nagrinėjami Lietuvos Respublikos įstatymų nustatyta tvarka

__________________

Laikinų prekybos (paslaugų) paskirties

statinių įrengimo ir eksploatavimo

konkurso organizavimo tvarkos

priedas

(Sutarties projektas)

LAIKINŲ PREKYBOS (PASLAUGŲ) PASKIRTIES STATINIŲ ĮRENGIMO IR EKSPLOATAVIMO

S U T A R T I S

20___ m. d. Nr.

Marijampolė

Marijampolės savivaldybė (toliau – Savivaldybė), atstovaujama Savivaldybės administracijos direktoriaus _________________________________________________________________ ir __________________________________________________________________ (toliau – Asmuo)

(juridinio arba fizinio asmens pavadinimas)

atstovaujamas ___________________________________________________________________,

(įmonės vadovo vardas ir pavardė)

Juridinio asmens kodas/asmens gimimo data___________________, buveinės/gyvenamosios vietos adresas ________________________________________________________, sudarome šią Sutartį.

I. SUTARTIES OBJEKTAS, BENDROSIOS SĄLYGOS

1.	Savivaldybė suteikia teisę Savivaldybės valstybinėje žemėje, kurioje nesuformuoti žemės sklypai, Asmeniui prekiauti ar (ir) teikti paslaugas ________________________ kv. m laikiname prekybos (paslaugų) paskirties statinyje (toliau – Statinys), esančiame ______________________________, Marijampolės sav. Statinio eksploatavimo vieta nurodyta patvirtintame laikinų prekybos (paslaugų) paskirties statinių išdėstymo plane ar ištraukoje, kas yra neatsiejama šios Sutarties dalis.

2.	Asmuo įsipareigoja sumokėti Konkurse pasiūlytą finansinį įnašą ___________Eur.

3.	Finansinio įnašo mokėjimo terminai:

3.1.	______Eur. iki 20___ m. _______ d.__________;

3.2.	(mokėjimas gali būti išskaidomas dalimis, tokiu atveju, nurodyti konkrečias įmokų sumokėjimo datas).

4.	Sutartis įsigalioja po finansinio įnašo nurodyto 3 p. (ar pirmos jo dalies) sumokėjimo dienos.

5.	Asmeniui leidžiama eksploatuoti Statinį nuo šios Sutarties įsigaliojimo dienos iki Sutarties galiojimas gali būti pratęstas pasirašant papildomus susitarimus prie šios Sutarties.

6.	Žemės, kurioje yra Statinys, nuomos sutartis nesudaroma. Asmuo, vykdantis veiklą Statinyje, neturi jokių nuosavybės teisių į Statinio užimtą žemės sklypą (ar žemės dalį).

7.	Statinys turi būti pastatytas pagal suderintą su Marijampolės savivaldybės administracijos Architektūros ir teritorijų planavimo skyriumi laikino prekybos statinio supaprastintą projektą arba Marijampolės savivaldybės administracijos direktoriaus įsakymu patvirtintą tipinį laikino statinio projektą.

II. ŠALIŲ TEISĖS IR PAREIGOS

8.	Savivaldybė:

8.1.	leidžia Asmeniui eksploatuoti Statinį terminui, kurį nustato Laikinų prekybos (paslaugų) paskirties statinių įrengimo ir eksploatavimo konkurso organizavimo komisija (toliau Komisija) ir kuris nurodomas skelbime;

8.2.	Asmeniui, sudariusiam ir pasirašiusiam Sutartį, pateikus rašytinį prašymą, leidžia perleisti savo teises ir pareigas (perrašo Sutartį) asmens šeimos nariams, atitinkantiems Laikinų prekybos (paslaugų) paskirties statinių įrengimo ir eksploatavimo konkursų organizavimo tvarkos 16 p. reikalavimus, bei esant Komisijos pritarimui;

8.3.	gavusi Asmens pranešimą apie Statinio išvežimą ir teritorijos sutvarkymą, pasibaigus Sutarties galiojimo terminui arba nutraukus Sutartį nesibaigus jos galiojimo terminui, per 5 darbo dienas patikrina, ar Statinys yra išvežtas ir ar teritorija yra sutvarkyta.

9.	Asmuo:

9.1.	nuosavybės teise ar kitais teisiniais pagrindais valdomą Statinį įrengia ir eksploatuoja savo lėšomis, įrengia visus funkcionuoti būtinus vidaus inžinerinius infrastruktūros elementus (vandens tiekimas (ūkinėms reikmėms), šilumos tiekimas, elektros tiekimas, ryšiai ir t.t.);

9.2.	privalo pradėti statyti Statinį per 6 mėnesius nuo Sutarties pasirašymo datos. Nepradėjus per 6 mėnesius statyti Statinio, Sutartis nutraukiama vienašališkai ir šiai vietai skelbiamas naujas konkursas;

9.3.	atsako, kad Statinys būtų sumontuotas iš kokybiškų medžiagų, siekiant užtikrinti estetinę Statinio išvaizdą, laikantis suderinto projekto arba tipinio laikino statinio projekto reikalavimų;

9.4.	užtikrina, kad reklama ir jos įrengimas atitiktų teisės aktų reikalavimus;

9.5.	užtikrina, kad Statinys ir mažoji architektūra (suoliukai, tvorelės, borteliai, gėlinės, šiukšlių dėžės ir t.t.) būtų švarūs, tvarkingi ir estetiški. Atnaujina savo lėšomis pažeistas ar susidėvėjusias jų konstrukcijas, užtikrina švarią ir tvarkingą aplinką aplink Statinį;

9.6.	už reikalingą energiją, vandenį ir komunalines paslaugas moka paslaugų tiekėjui pagal sudaromas Sutartis;

9.7.	moka į Savivaldybės atsiskaitomąją sąskaitą Savivaldybės tarybos patvirtinto dydžio vietinę rinkliavą už leidimo prekiauti (teikti paslaugas) Marijampolės savivaldybės viešosiose vietose išdavimą;

9.8.	įsipareigoja laikytis Prekybos ir paslaugų teikimo Marijampolės savivaldybės viešosiose vietose tvarkos aprašo, Marijampolės savivaldybės atliekų tvarkymo taisyklių, Triukšmo prevencijos Marijampolės savivaldybės viešosiose vietose taisyklių bei kitų teisės aktų, reglamentuojančių prekybą ir paslaugų teikimą viešosiose vietose bei statinių naudojimo priežiūrą, reikalavimų;

9.9.	gavęs Savivaldybės įspėjimą dėl Sutarties sąlygų nevykdymo, per 20 darbo dienų nuo įspėjimo išsiuntimo dienos privalo pašalinti trūkumus. Įspėjimas siunčiamas tuo adresu ar elektroninio pašto adresu, kuris nurodytas šioje sutartyje, išskyrus atvejus, kai Asmuo Savivaldybei raštu buvo pranešęs apie adreso arba elektroninio adreso pasikeitimą;

9.10.	pasibaigus Sutarties galiojimo laikui ar nutraukus sutartį dėl sąlygų nevykdymo, per 20 darbo dienų savo lėšomis išveža Statinį, sutvarko teritoriją, aplinką. Apie įvykdytus reikalavimus Asmuo privalo raštu informuoti Savivaldybės administraciją per 5 darbo dienas nuo teritorijos sutvarkymo. Teritorija turi būti tvarkinga ir estetiškai nepakitusi, danga nepažeista (atstatyta). Nurodytu laiku neįvykdžius minėto reikalavimo, Statinio nukėlimą, patraukimą, išvežimą, saugojimą ir aplinkos sutvarkymą organizuoja Savivaldybės administracija, o Savivaldybės patirtas išlaidas apmoka Asmuo.

10.	Asmuo gali nevykdyti veiklos ne ilgiau kaip 3 mėnesius per metus. Asmuo, laikinai nevykdantis veiklos, privalo raštu informuoti Savivaldybės administraciją apie veiklos nevykdymą.

11.	Sutarties šalys informuoja viena kitą raštu per 5 darbo dienas, jeigu pasikeičia šalių adresai ir rekvizitai. Asmuo yra atsakingas už teisingų duomenų pateikimą, o pasikeitus Asmens gyvenamajai ar buveinės vietai ar elektroninio pašto adresui privalo apie tai raštu pranešti Savivaldybei.

12.	Šia Sutartimi numatytos Asmens teisės ir įsipareigojimai negali būti perduoti tretiesiems asmenims, išskyrus asmenims, nurodytiems Civilinio kodekso 3.7 str. ir 3.135 str. Sutartis gali būti juridinio asmens vardu, jeigu fizinis asmuo, pasirašęs Sutartį, yra įmonės steigėjas ir turi 100 proc. šios įmonės akcijų.

13.	Visi Sutarties pakeitimai, papildymai ir priedai laikomi galiojančiais, jeigu jie yra sudaryti raštu, pasirašyti abiejų Sutarties šalių įgaliotų atstovų parašais.

III. SUTARTIES NUTRAUKIMAS

14.	Sutartis gali būti nutraukta abiejų šalių raštišku susitarimu.

15.	Asmuo, prieš 30 kalendorinių dienų, raštiškai įspėjęs Savivaldybę, gali nutraukti Sutartį, jei nusprendžia toliau nevykdyti planuotos veiklos.

16.	Savivaldybė, prieš 30 kalendorinių dienų raštiškai įspėjusi Asmenį, turi teisę vienašališkai nutraukti Sutartį, jeigu:

16.1.	Asmuo nesumoka (arba vėluoja mokėti) Sutarties 2 punkte nurodyto finansinio įnašo 3 punkte nurodytais terminais;

16.2.	nesilaikoma Sutarties 9.2. – 9.9 punktuose nurodytų reikalavimų;

16.3.	Statinys naudojamas ne pagal paskirtį, netvarkingas, nusidėvėjęs ir per 30 kalendorinių dienų nuo raštiško įspėjimo nepašalinami trūkumai;

16.4.	daugiau kaip 3 (tris) mėnesius iš eilės Statinys uždarytas ir jame neprekiaujama ar neteikiamos paslaugos, arba prekiaujama (teikiamos paslaugos) be leidimo.

16.5.	paaiškėja, kad Asmuo perdavė savo teises eksploatuoti Statinį asmeniui, be Savivaldybės raštiško pritarimo;

16.6.	yra gauti Marijampolės apskrities vyriausiojo policijos komisariato ar jo struktūrinio padalinio raštai dėl viešosios tvarkos pažeidimų;

16.7.	jei Savivaldybės kompetentingi valstybės tarnautojai nustatė viešosios tvarkos pažeidimus, susijusius su objekto eksploatavimu ar veikla;

16.8.	Nacionalinės žemės tarnybos teritorinis skyrius priima sprendimą nutraukti išduotą sutikimą nepasibaigus jo galiojimo terminui.

17.	Pasibaigus Sutarties galiojimo terminui arba nutraukus Sutartį pagal 14 ir 15 punktus, Asmuo per 20 darbo dienų išveža Statinį ir sutvarko teritoriją kaip tai numatyta šioje Sutartyje.

18.	Pasibaigus Sutarties galiojimo laikui, Asmuo turi teisę pratęsti Sutartį, jeigu:

18.1.	Sutarties galiojimo metu tinkamai vykdė visus sutartinius įsipareigojimus;

18.2.	Statinio vieta nėra reikalinga visuomenės poreikiams;

18.3.	yra gautas Nacionalinės žemės tarnybos teritorinio skyriaus sutikimas pratęsti sutikimo galiojimo terminą;

18.4.	Asmuo yra įvykdęs įsipareigojimus, susijusius su socialinio draudimo įmokų mokėjimu, nėra skolingas Valstybinio socialinio draudimo fondo biudžetui;

18.5.	Asmuo yra įvykdęs įsipareigojimus, susijusius su mokesčių mokėjimu. Neturi mokestinių nepriemokų Lietuvos Respublikos valstybės biudžetui arba savivaldybių biudžetams ir fondams, į kuriuos mokamus mokesčius administruoja Valstybinė mokesčių inspekcija (išskyrus atvejus, kai mokesčių, delspinigių, baudų mokėjimas atidėtas Lietuvos Respublikos teisės aktų nustatyta tvarka arba dėl šių mokesčių, delspinigių, baudų vyksta mokestinis ginčas);

18.6.	Asmens (juridinio asmens) atžvilgiu nėra pradėta bankroto, reorganizavimo, restruktūrizavimo ir (ar) likvidavimo procedūra.

18.7.	Asmuo laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip 50 eurų, arba kai mokesčių, delspinigių, baudų mokėjimas yra atidėtas Lietuvos Respublikos teisės aktų nustatyta tvarka arba dėl šių mokesčių, delspinigių, baudų vyksta mokestinis ginčas.

19.	Sutarties pratęsimų skaičius yra neribojamas.

20.	Ginčai tarp šalių dėl Sutarties vykdymo sprendžiami derybomis, o nesusitarus – teisme pagal Savivaldybės buveinės vietą.

21.	Šalių tarpusavio santykiai, kylantys iš šios Sutarties ir neaptarti jos sąlygose, sprendžiami tarpusavio derybų būdu, o nepavykus susitarti, Lietuvos Respublikos įstatymų nustatyta tvarka.

22.	Šalys neatsako už visišką arba dalinį šios Sutarties įsipareigojimų nevykdymą, jei tai atsitinka dėl nenugalimos jėgos, apibrėžtos Lietuvos Respublikos civilinio kodekso 6.212 straipsnyje, veikimo.

23.	Sutartis sudaroma dviem egzemplioriais, po vieną egzempliorių kiekvienai šaliai. Abu egzemplioriai turi vienodą teisinę galią.

IV. ŠALIŲ ADRESAI IR PARAŠAI

Marijampolės savivaldybė 68307 Marijampolė, J. Basanavičiaus a. 1	Asmuo
Įstaigos kodas 111100960
Tel.: (8 343) 90 011, 90 003
El. p. administracija@marijampole.lt
A/S LT Bankas: AB SEB bankas Administracijos direktorius